جامعات ومستشفيات بلا ميزانيات والحكومة الغير راشدة تبني عمارات ضخمة بالقيادة العامة للقوات المسلحة.
والله انتو تفكيركم سطحي جدا وماعندكم نظرة بعيدة احسن الناس ديل يخلوا لينا جزء من القروش دي فى شكل عقارات بدل ما يلغفوها كلها وبجي اليوم انشاء الله تتحول لمستشفيات وجامعات
;كلامك حكم وياريت الناس تسمعك .. اصلا يااستاذ محمد . من المفترض ان يكون الجيش حارسا للحدود ومتواجدا بها وليس فى قصور الفيادة العامة . وفعلا هذه الاماكن الفخمه تصلح لان تكون للمستشفيات اوالجامعات وايضا الشرطه لانها ساهرة لراحة امواطن العاصمه وتستحق ايضا ان تسكن القصور . وهذا ليس تقليل من الجيش وانما حقيقه لابد ان تقال الحيش بحرس الحدود والشرطه والامن تستطيع حراسة العاصمه. وبالنسبه للخصخصه الناس ديل باعونا للشركات الخاصه وناموا فى العسل. حسبنا الله ونعم الوكيل.........
الوزير ودالمناقل عنده هوايه بناء العمارات احمدوالله ما انهارت عماره من الثلاثه؟؟
زيادة القبول الخاص بالجامعات تعني مزيداً من التدهور للمستوى الجامعي وفوق الجامعي. وبالمناسبة الجامعات السعودية أوقفت تعيين حاملي الدكتوراة السودانيين سواء من الجامعات السودانية أو غير السودانية نظرا لتدني مستواهم الفكري والتعليمي.
وان شاء الله الدول الثانية حتكون في نفس الطريق بعد اكتشاف الحقيقة.
مقال واضح وجميل شديد.. يوضح حقائق هي اصلا باينه وظاهره..التحيه للكاتب ..
بالمناسبه..\"جيشنا المغوار\" ده فعلا ما فك طلقه واحده في اي عدو خارجي..وكمان فيهو رتبه \"مشير\" !!!!
حاجه تحير..!!!
صدقت يا ودالناس واللة الاموال البتصرف فى الحاجات الما ليها لزوم او بالاصح الما ليها حوجة الان لو بتصرف فى الحاجات المهمة الواقف عليها المواطن من تعليم وصحة وموية وكهرباء ما كان فى عوجة لكن منو البفهم. اللة يحلنا
لكن ياخى انت بتطلب المستحيل يعنى دايرهم يخلو الصرف على دور المؤتمر الوطنى ويحولوهو للمدارس ؟ ياخى ما ممكن طبعا دور المؤتمر اهم ولا ينقصو رواتب ناس الامن عشان يشيلوها يدوها المعلمين ياخى معقولة افراد الامن اهم من المعلمين طبعا . ولا دايرم ينقصو عدد عربات الوزرا والولاة من خمسة لى اثنين ويحولو باقى العربات لى اسعافات للمستشفيات ما ممكن طبعا لانو المذكورين اهم من المواطنين والمستشفيات ذاتا ولو مرض واحد منهم ما مشكة يتعالج فى الاردن ولا باريس حتى . ولايخلو ااحتفالات بالانجازات ( ياخى ديل بيصرفو فى الاحتفال بالانجاز اكتر من الصرف عل الانجاز نفسو ) ويحولوها لى حفر المجارى لتصريف مياة الامطار ما صاح ابدا لانو الاحتفالات والرقيص فى الاحتفال اهم ولا ينقصو الصرف على التصنيع الحربى ويعيدو قصة مشروع الجزيرة من جديد ما ممكن ابدا .
ياخى واللة سوء الادارة الانا شفتو عند الناس ديل عمرى ما شفتو ولا فى زول ح يشوف زيو
((((المطلوب من اية حكومة قادمة باذن الله ان تضع الاولويات في مصروفاتها لمرافق التعليم والعلاج والزراعة , وان تحول ثكنات الجيش التي اصبحت وسط المدن الي جامعات ومستشفيات وان يتم تفعيل دور الجيش الدفاعي بانشاء ثكنات لهم خارج المدن واعطائهم )))))
العساكر ---الي الثكنات وما نسمع بيكم تاني الا بعد حلايب والفشقه تتحرر